Pametni namakalni sistem – omogoča upravljanje na daljavo (s pomočjo telefona), zalivanje ob točno določenem času (ali z zamikom), omogoča pa tudi nastavitev količine vode glede na vrsto rastlin. Zaradi vseh možnosti prilagoditev, takšen sistem porabi manj vode. Dodatno sledi tudi temperaturi, vlagi in ostalim vremenskim ter le-tem primerno prilagodi zalivanje. Nekateri sistemi imajo tudi možnost glasovnega upravljanja.
Kapljični namakalni sistem – zelo popularen in učinkovit, slovi po enakomernem doziranju vode in racionalni porabi le-te. Prav tako omogoča neposredno namakanje korenin in posledično zmanjšuje nepotrebno izhlapevanje in odtok vode. S tem se prav tako zmanjša tveganje za nastanek bolezni rastlin.
Ostali namakalni sistemi: namakanje z zamegljevanjem (primeren predvsem za rastlinjake), namakanje s pršenjem od zgoraj/stoječe.